Umyi yekka-d seg waẓar agrigi mythos i yesnamken deg tadra-s, netta d logos, « Asiwel ». Tagetnamka n uzamul d wumyi i d-yeqqaren yal taɣawsa (taɣawsa akked unemgal-is), deg yiwen n wullis i ilan azal yettuneḥsab d tamsirt. Acku, awal umyi yettwaseqdec ass-a deg unamek n « asugen » d « aneɣlan », daɣen deg unamek yettwasnen ɣur yimassanen n uɣref, imassanen n tmetti d yimazrayen n tesreḍt dakken d ansay uɣris, d timzikent timnettit, d tamudemt d amedya i wiyaḍ (Eliade,1963 :11).